Fitjadalen

Fitjadalen er en dal som ligger nord for Øystese i Kvam herad. I sydenden av dalen ligger Fitjadalsvatnet hvor man fritt kan fiske etter ørret. Derimot behøves det fiskekort for å fiske i elvene.

Tradisjonelt har Fitjadalen vært sommerbeite for husdyr, men er i dag et hytteområde og utgangspunkt for både kortere lokale turer og toppturer. En kjent lokal turløype er «Sogestien» som går i flatt terreng rundt vannet, med omtrent halvparten på en gammel sti og halvparten på asfaltert bilvei. I løypen er det satt opp 27 opplysingsskilt hvor man kan lese om livet i Fitjadalen i tidligere tider.

Eksterne lenker
Fitjadalen.com - Informasjonsside om Fitjadalen 

Kvams geografi